Mintaétrend napi 1200 kalóriával - Fogyókúra | Femina
Mintaétrend napi 1200 kalóriával
Mutatjuk, hogy ne kelljen számolgatnod a diétához
Egy kiegyensúlyozott étrend, amivel gyorsan pörögnek a kilók.
Ahhoz, hogy súlyt veszíts, kevesebb kalóriát kell bevinned, mint amennyit felhasznál a szervezeted a nap folyamán. Az USDA kiadványa szerint a súly megtartásához szükséges kalóriamennyiség nők esetében 1600-2800 kalóriát jelent, aktivitástól és életkortól függően, így az 1200 kalóriás bevitel egyenletes, heti egy-két kiló fogyást ígér.
Irányelvek az egészséges fogyáshoz
Az ételek eloszlása az 1200 kalóriás étrendben
A fogyókúra során a tested számára szükséges tápanyagokat kevesebb étellel kell fedezned, mint normálisan, így különösen fontos, hogy odafigyelj arra, mit eszel. Egy 1200 kalóriás étrend esetében a napi bevitel a következőket ajánlott, hogy tartalmazza.
150-170 gramm sovány hús vagy más fehérje
5 adag szénhidrát vagy keményítő
3 adag gyümölcs
4 vagy több adag zöldség
2 adag tejtermék - lehetőleg alacsony zsírtartalommal
3 adag zsiradék
Az adagok itt a táplálék típusok szerint változnak.
A szénhidrátok esetében ez megfelel egy szelet kenyérnek, két evőkanál rizsnek, tésztának vagy zabnak. Ezzel szemben egy adag zöldség egy csészényi leveles zöldségnek vagy fél csészényi nyers vagy párolt zöldségnek feleltethető meg. Gyümölcsből egy adagnak egy közepes alma, banán, narancs vagy egy csésze bogyós gyümölcs, kockázott dinnye számít.
A tejtermékek adagja egy csésze tejet vagy joghurtot, negyed csésze túrót, ricottát vagy 50 gramm sajtot jelent. A 150 gramm fehérje állhat szárnyas- vagy sovány vörös húsból, halból, hüvelyesekből vagy néhány tojásból. A zsírok esetében az adag egy evőkanállal egyenlő, legyen szó teavajról, olajokról, margarinról, majonézről vagy salátaöntetekről.
Első nap - 1290 kalória
Reggeli: egy csésze bogyós gyümölcs, fél csésze sovány túró, egy tojás ízlés szerint elkészítve, egy evőkanál reszelt sajttal - 250 kalória.
Ebéd: szendvics két szelet teljes kiőrlésű kenyérrel, egy kanál light majonézzel, tonhallal és sajttal, fél csésze párolt bébirépa - 320 kalória.
Vacsora: 100 gramm csirkemell párolt brokkolival, egy csésze kertészsaláta két evőkanál olíva- vagy kókuszolajjal és egy evőkanál balzsamecettel, 100 gramm tofu vagy zsírszegény sajt - 460 kalória.
Nassolnivaló: 50 gramm edami sajt - 160 kalória.
Második nap - 1195 kalória
Reggeli: omlett két tojásból, egy csésze friss spenóttal, egy fél felkockázott paradicsommal, három szelet pulykasonkával és két evőkanál zsírszegény reszelt sajttal - 280 kalória.
Ebéd: egy szelet teljes kiőrlésű kenyér, 100 gramm pulykamell, egy szelet zsírszegény sajt, saláta, paradicsom, hagyma, mustár, egy csésze répa - 255 kalória.
Vacsora: 100 gramm tilápia, pisztráng vagy más sovány halhús, összesen egy csésze spenót, paradicsom, hagyma, uborka, 30 gramm fetasajt, egy evőkanál olíva- vagy kókuszolaj - 370 kalória.
Nassolnivaló: egy alma egy marék dióval vagy mogyoróval - 150 kalória - és egy csésze eper két evőkanál étcsokival - 140 kalória.
Harmadik nap - 1165 kalória
Reggeli: ugyanaz, mint az első napon - 250 kalória.
Ebéd: alacsony kalóriatartalmú zöldségleves tészta nélkül, egy csésze nyers leveles zöldség, két evőkanál reszelt sajt - 265 kalória.
Vacsora: 150 gramm pulyka- vagy csirkehús, 150 gramm barna rizs, párolt zöldségek zsírszegény reszelt sajttal - 450 kalória.
Nassolnivaló: két alkalommal egy csésze nyers zöldség két evőkanál humusszal - alkalmanként 100 kalória.
Negyedik nap - 1210 kalória
Reggeli: egy csésze magas rosttartalmú zabpehely, két keményre főtt tojás, egy gyümölcs - 255 kalória.
Ebéd: ugyanaz ,mint az első napon - 320 kalória.
Vacsora: egy csésze kifőtt teljes kiőrlésű tészta, fél csésze brokkoli, három kanál reszelt sajt, kertészsaláta két teáskanál balzsamecettel - 475 kalória.
Nassolnivaló: 50 gramm sovány sajt zabkeksszel - 160 kalória.
Ötödik nap - 1215 kalória
Reggeli: egy csésze zabpehely, fél banán, egy deci sovány tej - 205 kalória.
Ebéd: görögsaláta 100 gramm hagymával, 200 gramm paradicsommal, kígyóuborkával, 70 gramm olajbogyóval, 100 gramm feta sajttal, oregánóval és bazsalikommal fűszerezve - 440 kalória.
Vacsora: 150 gramm csirkemell ráolvasztott reszelt sajttal, mandulával megszórva, két csésze zöldsaláta répával és két evőkanál balzsamecettel - 460 kalória.
Nassolnivaló: egy csésze joghurt egy almával - 110 kalória.